นักรักโลกมายา - วิกิพีเดีย

# นักรักโลกมายา

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

นักรักโลกมายา/หน้ากากแก้ว
ชื่อไทย | นักรักโลกมายา/หน้ากากแก้ว
ชื่อญี่ปุ่น | ガラスの仮面 (การาซุ โนะ คาเมน)
ชื่ออังกฤษ | Mask of Glass / Glass Mask
แนว | ดราม่า
หนังสือการ์ตูน
ผู้แต่ง | ซุสุเอะ มิอุจิ
สำนักพิมพ์ | โคดันฉะ (ญี่ปุ่น) สยามอินเตอร์คอมิกส์ (ไทย)
นิตยสาร | ฮานะ โตะ ยูเมะ (ญี่ปุ่น)
ตีพิมพ์เมื่อ | ค.ศ. 1976 – ปัจจุบัน
จำนวนเล่ม | 42 (ยังไม่จบ)
ภาพยนตร์การ์ตูนโทรทัศน์
ผู้กำกับ | ยูซากุ ซากาโมโตะ, กิซาบุโร่ สุงิอิ
ผลิตโดย | เอเคน
ฉายทาง | นิปปอนทีวี
ฉายครั้งแรก | 9 เมษายน 1984 – 24 กันยายน 1984
จำนวนตอน | 23
ภาพยนตร์การ์ตูนโทรทัศน์ GLASS MASK 2005
ผู้กำกับ | มาโมรุ ฮามาสึ
ผลิตโดย | TMS
ฉายทาง | ทีวีโตเกียว
ฉายครั้งแรก | 5 เมษายน 2005 – 28 มีนาคม 2006
จำนวนตอน | 51
ส่วนหนึ่งของสารานุกรมการ์ตูน

นักรักโลกมายา หรือ หน้ากากแก้ว (ญี่ปุ่น: ガラスの仮面, กะระสุโนะคะเมน)

เป็นการ์ตูนญี่ปุ่น ที่ได้รับความนิยมอย่างสูง ทั้งในประเทศญี่ปุ่น และในประเทศไทย มีประวัติอันยาวนาน และเป็นที่กล่าวขานกันมากมายในหมู่ผู้รักการ์ตูนผู้หญิงสมัยก่อน ไม่มีนักอ่านการ์ตูนผู้หญิงคนใด ที่จะรอดพ้นจากเรื่องนี้ ซึ่งมีทั้งเวอร์ชั่นหนังสือการ์ตูน ทีวีอนิเมชั่น OVA ภาพยนตร์ (ซึ่งใช้คนแสดง) นับได้ว่า เป็นสุดยอดการ์ตูนผู้หญิงอีกเรื่องหนึ่งก็ว่าได้

เรื่องนักรักโลกมายาได้มีการทำในหลายภาษาโดยใช้ชื่อดังนี้ คือ ญี่ปุ่น: ガラスの仮面 (กะระสุโนะคะเมน) อังกฤษ: Mask of Glass (มาสก์ออฟกลาส) หรือ Glass Mask (กลาสมาสก์) อิตาลี: Il grande sogno di Maya และฝรั่งเศส: Laura ou la passion du théâtre

ลิขสิทธิ์หนังสือการ์ตูนฉบับภาษาไทย นำเข้าโดยสำนักพิมพ์สยามอินเตอร์คอมิกส์ ซึ่งตีพิมพ์มาแล้ว 3 ครั้ง ซึ่งในครั้งที่ 2 นี่เอง ได้เปลี่ยนชื่อ นักรักโลกมายา มาเป็น หน้ากากแก้ว เพื่อความหมายที่ตรงกับความหมายในภาษาญี่ปุ่นมากขึ้น

ลิขสิทธิ์ทีวีอนิเมชั่นเวอร์ชั่นล่าสุด โดย ทีวีโตเกียว (อนึ่ง นักรักโลกมายา เคยมีการสร้างเป็นอนิเมมาแล้วครั้งหนึ่งในปี ค.ศ. 1984 โดย NTV ซึ่งเวอร์ชั่นล่าสุด อาจถูกเรียกว่า GLASS MASK 2005) ในประเทศไทย เคยออกอากาศทาง ยูบีซีสปาร์ค ช่อง 28 ของสถานีเคเบิ้ลโทรทัศน์ยูบีซี เมื่อช่วงกลางปี พ.ศ. 2549

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] เนื้อเรื่อง

เกี่ยวกับการเดินทางสู่การแสดงอันยิ่งใหญ่ ในบทประพันธ์อันลือชื่อ ที่น้อยคนนักจะสามารถแสดงได้ เรื่อง นางฟ้าสีแดง(คุระไนเท็นโน) โดยเนื้อเรื่อง เสนอการประชันบทบาทของนักแสดงชายหญิง ที่ต่างจับจ้องจะแสดง นางฟ้าสีแดง(คุระไนเท็นโน) โดยมี คิตาจิมะ มายะ และ ฮิเมกาวะ อายูมิ เป็นตัวเอก โดยตัวเอกของเรื่อง มีความสามารถทางด้านการแสดงต่างกัน และยังมีบทบาททางสังคม ภูมิหลัง ที่ต่างกัน จึงทำให้เนื้อเรื่อง มีความเข้มข้น และมีความเป็นดราม่ามากอย่างยิ่ง

ในตอนแรกของเรื่อง มายะ เป็นเพียงเด็กหญิงที่ดูธรรมดา แต่ด้วยความสามารถข้างในที่มี ทำให้อาจารย์ซึกิคาเงะเห็นเข้า และชักจูงเธอเข้าสู่วงการโลกมายา โดยให้มายะ เข้าสู่คณะละครที่เธอตั้งขึ้น นาม ขณะละครซึกิคาเงะ แต่แล้ว ก็โดนขัดขวางโดยคณะละครคู่แข่ง คณะไดโตะ(ออนดีม) ซึ่งมี ฮายามิ มาซึมิ ซึ่งหวังจะครอบครองลิขสิทธิ์เรื่อง นางฟ้าสีแดง(คุระไนเท็นโน) ที่อาจารย์ซึกิคาเงะถืออยู่ ซึ่งคณะไดโตะ(ออนดีม)มีดารานำสาวชื่อ ฮิเมกาวะ อายูมิ เด็กสาวผู้เพียบพร้อมในทุกๆ ด้าน เป็นกำลังสำคัญ

ต่อมา จะเป็นช่วงที่ มายะ และ อายูมิ ฝึกตนเพื่อก้าวไปสู่เส้นทางของ นางฟ้าสีแดง(คุระไนเท็นโน) โดยทั้งสองคน ต่างห้ำ้หั่นกัน ด้วยความสามารถทางด้านการแสดง จนกระทั่งเธอทั้งสองคน ได้มายืนอยู่บนเวทีเดียวกัน หลายต่อหลายครั้ง ทำให้เธอทั้งสอง ตระหนัก และ กังวล กับความสามารถของทั้งสองฝ่าย

ในตอนท้ายของเรื่อง เป็นช่วงของการชิงชัยสู่เส้นทางของนางฟ้าสีแดง(คุระไนเท็นโน) โดยอาจารย์ซึกิคาเงะเป็นผู้ฝึกซ้อม และจัดการแ่ข่งขัน ชิงตัวนักแสดงและผู้กำกับนางฟ้าสีแดง(คุระไนเท็นโน) จนถึงปัจจุบัน ซึ่งยังไม่มีวี่แววว่าจะจบ

| เรื่อง นักรักโลกมายา ในบทความนี้ ยังคงดำเนินเรื่องอยู่ เนื้อหาและรายละเอียดอาจจะเปลี่ยนแปลงได้ ขึ้นอยู่กับข้อมูลที่จะเผยออกมา

## [แก้] ตัวละครหลัก

### [แก้] คิตาจิมะ มายะ

คิตาจิมะ มายะ (北島 マヤ) เด็กสาวอายุ 13 ปี หน้าตาไม่ได้สวยงามอะไร พ่อของเธอตายตั้งแต่เธอยังเล็ก ส่วนแม่ของเธอเป็นพนักงานในร้านอาหารจีนเล็กๆ การเรียนไม่เก่งมากมาย ถึงภายนอกเธอจะดูเป็นเด็กธรรมดา แต่มีบางอย่างในตัวเธอ เมื่อถึงเวลาที่เธออยู่บนเวที ผู้ชม ต่างจับจ้องในตัวเธอเป็นสายตาเดียวกัน และยังมีความสามารถพิเศษ คือ หากเป็นเรื่องเกี่ยวกับการแสดง ไม่ว่าจะนานสักแค่ไหน กระทั่งท่าทาง การออกเสียง น้ำเสียง คำสนทนา การแสดงออกทางหน้าตา เธอสามารถจดจำได้หมดทุกกระเบียดนิ้ว โดยที่แสดงออกมาซ้ำได้ โดยไม่ผิดเพี้ยนแม้แต่น้อย เธอได้เข้าสู่วงการมายา ด้วยคำแนะนำของ อาจารย์ซึกิคาเงะ ชิคุซะ ซึ่งมายะยังมีฉายาต่างๆ เช่น "หญิงสาวผู้มีหน้ากากพันหน้า" , "พายุบนเวที" และ "ผู้ทำลายเวที" เป็นต้น

### [แก้] ฮิเมกาวะ อายูมิ

ฮิเมกาวะ อายูมิ (姫川 亜弓) เด็กสาวอายุ 13 ปี เช่นเดียวกับมายะ แต่เธอมีทั้งความสามารถ และพรสวรรค์ในด้านการแสดงตั้งแต่เล็ก คุณพ่อของเธอเป็นผู้กำกับผู้มีชื่อเสียง และคุณแม่ของเธอ ก็เป็นนักแสดงผู้มีโด่งดัง เรียกได้ว่า เธอมีทั้งความพร้อมในทุกๆ ด้าน แต่เธอก็ยังต้องการจะก้าวต่อไป และพยายามศึกษา และหาประสบการณ์ เพื่อหนทางสู่ความเจิดจรัสของ นางฟ้าสีแดง (วิญญาณต้นบ๊วยแดง เรื่องคุระไนเท็นโน)

### [แก้] สึกิคาเงะ จิงุสะ

สึกิคาเงะ จิงุสะ (月影 千草) อดีตนักแสดงชื่อดัง ผู้เสียโฉม เพราะอุบัติเหตุที่ไม่คาดฝันจากการแสดง ทำให้เธอเสียโฉมไปครึ่งหน้า เธอจึงหลบซ่อนตัว และค้นหาคนที่จะมาเป็นตัวแทนเธอ ซึ่งต้องเป็นผู้ที่มีความสามารถ และมีความเป็นเลิศทางด้านการแสดง เพื่อสานฝันของเธอ ที่จะได้เห็นการแสดงของ นางฟ้าสีแดง(คุระไนเท็นโน) ที่เธอเคยแสดงไว้ กลับมาเจิดจรัสอีกครั้งหนึ่ง โดยเธอได้พบกับมายะ ซึ่งแสดงละครให้เด็กๆ ในสวนดู และได้ตระหนักถึงพรสวรรค์ของมายะ จึงได้พาเธอเข้าสู่คณะละครสึกิคาเงะ

### [แก้] ฮายามิ มาสึมิ

ฮายามิ มาสึมิ (速水 真澄) ผู้อำนวยการคณะละครไดโตะ(ออนดีม) และประธานสมาพันธ์การแสดง มักถูกเรียกว่า ปีศาจบ้างานแห่งไดโตะทายาทเจ้าของคณะละครไดโตะ แม้ภายนอกจะดูเคร่งขรึม แต่แท้ที่จริงแล้ว เขาคือ'คุณกุหลาบสีม่วง' แฟนละครคนแรกของมายะที่ไม่ยอมเปิดเผยตัว เขาเป็นคนที่ละเอียดอ่อนอยู่ภายใน แต่ด้วยหน้าที่การงานและตำแหน่งทายาททำให้ต้อง 'บ้างาน' ไม่มีโอกาสได้ทำตามความฝันของตัวเอง เขาหลงรักมายะเพราะมายะเปรียบเสมือนส่วนเติมเต็มในความฝันของเขา เขาจึงคอยอุปการะมายะอย่างลับๆด้วย แต่กระนั้นมายะก็ยังไม่ชอบเขาเพราะคณะละครไดโตะ(ออนดีม)เป็นคู่แข่งของคณะละครสึกิคาเงะที่ถือลิขสิทธิ์ครอบครองเรื่องนางฟ้าสีแดง(คุระไนเท็นโน)อยู่นั่นเอง ต่อมายะได้รู้ว่า มาสึมี คือ กุหลาบสีม่วง จึงเริ่มมีความรู้สึกที่ดีให้แก่กัน แต่ก็ติดอุปสรรคว่า มาสึมิมีคู่หมั้นแล้ว

### [แก้] ซากุระโคจิ ยู

ซากุระโคจิ ยู (桜小路 優) นักแสดงของคณะละครไดโตะ ซึ่งมีความสัมพันธ์ เป็นเพื่อนชายของมายะ เขาหลงรักมายะ และอยากแสดงร่วมกับเธอ ซึ่งเขามีความสามารถที่อยู่ในระดับแนวหน้าได้เลยทีเดียว แม้ว่าเขาจะรู้ว่า มายะไม่ได้รักเขาจริงๆ แต่เขาก็ยังรักมายะข้างเดียวอยู่เสมอ และน้องสาวกับแม่ของเขาจะบอกให้เลิกหวังในตัวมายะเสียที และคอยมองดูละครของมายะอยู่ตลอดเวลา

## [แก้] ตัวละครรอง

- อาโอกิ เร (青木 麗)
- มินาสึกิ ซายากะ (水無月さやか)
- ซาวาตาริ มินะ (沢渡美奈)
- คาสึงะ ไทโกะ (春日泰子)
- โคบายาชิ เก็นโซ (小林源造)
- มิสึกิ ซาเอโกะ (水城冴子)
- โอโนเดระ ฮาจิเมะ (小野寺一)
- ฮายามิ เอสุเกะ (速水英介)
- ฮิจิริ คาราโตะ (聖 唐人)

## [แก้] ตัวละครอื่นๆ

- คิตาจิมะ ฮารุ (北島 春)
- โอซากิ อิจิเร็น (尾崎一蓮)
- โอโตเบะ โนริเอะ (乙部のりえ)
- คุโรนุมะ ริวโซ (黒沼龍三)
- ทากามิยะ ชิโอริ (鷹宮紫織)
- มาจิมะ เรียว (真島 良)
- ซาโตมิ ชิเงรุ (里美 茂)
- คณะอิคคาคุจู （「劇団一角獣」, Gekidan Ikkakujuu, 劇団一角獣?）

## [แก้] ภาพยนตร์การ์ตูน

### [แก้] ฉบับปี ค.ศ. 2005

หน้ากากแก้วฉบับ ค.ศ. 2005 เป็นฉบับล่าสุด ซึ่งฉายที่ ทีวีโตเกียว เป็นสถานีหลัก

#### [แก้] ตารางการออกอากาศ

  ทีวีโตเกียว ทุกวันอังคาร เวลา 1.30 - 2.00 น
  ทีวีไอจิ ทุกวันพฤหัสบดี เวลา 1.28 - 1.58 น
  ทีวีโอซาก้า ทุกวันอังคาร เวลา 2.05 - 2.35 น
  AT-X ทุกวันอังคาร เวลา 11.00 - 11.30 น
  UBC Spark ทุกวันจันทร์-พุธ เวลา 19.00 - 19.30 น จบแล้ว
  UBC Spark (rerun) ทุกเสาร์-อาทิตย์ เวลา 11.00 - 11.30 น, 15.00-15.30 น
  UBC Spark (rerun) ทุกอาทิตย์-จันทร์ เวลา 05.30 - 06.00 น ฉายซ้ำกับวันเสาร์-อาทิตย์เวลา 15.00-15.30 น.

| นักรักโลกมายา เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ นักรักโลกมายา ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%99/%E0%B8%B1/%E0%B8%81/%E0%B8%99%E0%B8%B1%E0%B8%81%E0%B8%A3%E0%B8%B1%E0%B8%81%E0%B9%82%E0%B8%A5%E0%B8%81%E0%B8%A1%E0%B8%B2%E0%B8%A2%E0%B8%B2.html".

หมวดหมู่: บทความเกี่ยวกับ การ์ตูน ที่ยังไม่สมบูรณ์ | การ์ตูนญี่ปุ่น | การ์ตูนญี่ปุ่นแนวโชโจะ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Bahasa Indonesia
- 日本語
- 中文